Minister ontken hy ‘koop’ grond met drankMinister Zokwana Manduleli Bikitsha, stamhoof van Ntshatshongo in Willowvale, vat Zokwana hof toe en beweer die minister beset onwettig grond in die area. Bikitsha beweer Zokwana het nie volgens tradisionele praktyke die regte prosedures gevolg om die grond te bekom nie. Hy beweer die minister het alkohol gegee om die area waar hy sy beeste aanhou te bekom. “Zokwana het nie die proses gevolg nie. Hy het slegs brandewyn gegee en gedink dis genoeg,” het Bikitsha gesê. Zokwana het aan die koerant bevestig dat hy “vir nou” die grond gebruik maar beweer hy het die regte prosedures gevolg. “Die mense en gemeenskap het vir my die grond gegee. ‘n Persoon van my statuur ken die protokol in die tipe situasies en ek het dit tot die letter gevolg.” Zokwana het ook bevestig dat hy die brandewyn gegee het maar sê dit is normale praktyk in die landelike gemeenskappe om dit te gee wanneer ‘n persoon grond bekom. Die saak sal op 26 Junie in die Willowvale-landdroshof aangehoor word.